|  |
| --- |
| **ΤΜΗΜΑ ΠΡΥΤΑΝΕΙΑΣ****ΠΑΝΕΠΙΣΤΗΜΙΟΥΠΟΛΗ ΑΛΣΟΥΣ ΑΙΓΑΛΕΩ** |
| **Ταχ. Δ/νση:** | Αγίου Σπυρίδωνος, Αιγάλεω Τ.Κ.122 43 |  | **Βαθμ. Προτεραιότητας :** |  |
| **Τηλέφωνο:** | 210 5385570-571 |  |  |
| **Fax:** | 210 5314819 |  | **Ημερομηνία :** | 13-01-2020 |
| **Ηλ. Ταχυδρ.:** | vrector-admin@uniwa.gr |  |  |
| **Πληροφορίες:** |  |  | **Αρ. Πρωτ. :** | 2481 |
|  |  |  |  |
| **ΘΕΜΑ:** | Ενημέρωση επί της αντικαπνιστικής νομοθεσίας | **ΠΡΟΣ :** | Όλα τα μέλη της ακαδημαϊκής κοινότητας του Πανεπιστημίου Δυτικής Αττικής |
|  |  |  |  |
| **ΣΧΕΤ.:** |  | **ΚΟΙΝ. :** |  |

 Σας γνωστοποιούμε την Αριθμ. Δ2β/Γ.Π.οικ. 80727/15-11-2019 Κοινή Υπουργική Απόφαση Οικονομικών, Προστασίας του Πολίτη, Υγείας και Εσωτερικών, με την οποία επανακαθορίζονται τα όργανα, η διαδικασία ελέγχου πιστοποίησης των παραβάσεων και επιβολής προβλεπόμενων κυρώσεων, τα κριτήρια προσδιορισμού του ύψους του προστίμου, η διαδικασία είσπραξης των προστίμων και κάθε άλλη αναγκαία λεπτομέρεια.

Λόγω της ιδιαίτερης σοβαρότητας του θέματος, της αυστηρότητας του νέου θεσμικού πλαισίου και προκειμένου να αποσαφηνισθούν πλήρως όλα τα θέματα που σχετίζονται με την εφαρμογή της, σας επισημαίνουμε τα ακόλουθα:

Τακτικοί και έκτακτοι έλεγχοι διενεργούνται οποιαδήποτε ώρα της ημέρας ή της νύχτας από τα ελεγκτικά όργανα καθώς και ότι **η παραβίαση των διατάξεων για την απαγόρευση του καπνίσματος από δημόσιους λειτουργούς στους χώρους που είναι εγκατεστημένες οι υπηρεσίες τους,** **εκτός από παράβαση της σχετικής νομοθεσίας** (Ν. 3868/2010 «Αναβάθμιση του Ε.Σ.Υ. και λοιπές διατάξεις αρμοδιότητας του Υπουργείου Υγείας και Κοιν. Αλληλεγγύης» (ΦΕΚ 129 Α΄/3.8.2010), όπως τροποποιήθηκε και ισχύει) **αποτελεί ταυτόχρονα και πειθαρχικό παράπτωμα και τιμωρείται σύμφωνα με τις διατάξεις που διέπουν την πειθαρχική ευθύνη τους**.

 Οι Διοικήσεις των φορέων της Γενικής Κυβέρνησης, ΟΤΑ, ΝΠΔΔ, ΝΠΙΔ και των φορέων εκείνων που ανήκουν στον ευρύτερο δημόσιο τομέα, του Πανεπιστημίου Δυτικής Αττικής εν προκειμένω, οφείλουν να εφαρμόσουν Σχέδιο Αποτροπής Καπνίσματος, σύμφωνα με το οποίο:

* **ορίζεται υπεύθυνος/οι με βάση χωροταξικό προσδιορισμό (π.χ. κτίριο, όροφος, τμήμα ή άλλες ιδιαιτερότητες του φορέα)**
* **αναρτώνται ανά 15m2 σε εμφανή σημεία πινακίδες και ανακοινώσεις σε όλους τους χώρους του Τμήματος**
* **απομακρύνονται όλα τα σταχτοδοχεία, καθώς και το επάνω μέρος-τασάκι από όλους τους κάδους απορριμμάτων**
* **ενημερώνεται πλήρως το προσωπικό του Τμήματος σχετικά με την ισχύουσα αντικαπνιστική νομοθεσία.**

Τονίζεται ότι η αντικαπνιστική νομοθεσία απαγορεύει ρητά το κάπνισμα σε όλους τους χώρους κλειστούς και υπαίθριους όλων των πανεπιστημιακών ιδρυμάτων

Με βάση τα ανωτέρω, όσον αφορά στις διοικητικές υπηρεσίες του ΠΑ.Δ.Α. ως υπεύθυνοι νοούνται οι Προϊστάμενοι Διευθύνσεων και Τμημάτων αντίστοιχα. Όσον αφορά στα Ακαδημαϊκά Τμήματα υπεύθυνοι καθίστανται οι Πρόεδροι Τμημάτων. Σε περιπτώσεις κατά τις οποίες το Τμήμα δεν είναι εγκατεστημένο σε ένα μόνο σημείο του Πανεπιστημίου, αλλά σε περισσότερους απομακρυσμένους μεταξύ τους χώρους, τότε, με απόφαση του Προέδρου του Τμήματος, ορίζεται ξεχωριστός Υπεύθυνος για καθέναν από αυτούς. Οι υπεύθυνοι φροντίζουν, ώστε να υπάρχουν πινακίδες και ανακοινώσεις σε όλους τους χώρους του Τμήματος και να απομακρυνθούν όλα τα σταχτοδοχεία από όλους τους χώρους του Τμήματος.

Κατόπιν αυτών καθίσταται σαφές ότι η εφαρμογή της αντικαπνιστικής νομοθεσίας δεν αποτελεί πλέον προσωπική υπόθεση, αλλά καθιστά συνυπεύθυνους και συνυπόλογους όλους μας. Αναμφισβήτητα όμως, ως μέλη της ακαδημαϊκής κοινότητας, θα ανταποκριθούμε με υπευθυνότητα, συμμορφούμενοι στο νέο θεσμικό πλαίσιο, όχι λόγω των αυστηρών προστίμων, αλλά κυρίως, διότι οφείλουμε να σεβόμαστε τα δικαιώματα των συνανθρώπων μας.

**Η ΑΝΤΙΠΡΥΤΑΝΙΣ**

**ΓΡΑΜΜΑΤΗ ΠΑΝΤΖΙΟΥ**

**ΚΑΘΗΓΗΤΡΙΑ**

**ΕΣΩΤΕΡΙΚΗ ΔΙΑΝΟΜΗ:**

κ. Πρύτανη

κ.κ. Αντιπρυτάνεις

**ΣΥΝΟΔΕΥΤΙΚΑ:**

Η με αρ. πρωτ.Δ2β/Γ.Π. οικ. 90189/20-12-2019 εγκύκλιος του Υπουργού Υγείας και η συνημμένη σε αυτή Αριθμ. Δ2β/Γ.Π.οικ. 80727/15-11-2019 Κ.Υ.Α. Οικονομικών, Προστασίας του Πολίτη, Υγείας και Εσωτερικών